Sense resoldre el crim de Jordi Comas, un any després | Ràdio Sant Feliu\n18 de Novembre de 2013 per Ràdio Sant Feliu\n“El diàleg, el consens, la unitat i la lleialtat van ser els valors constants al llarg de la seva vida. Segons el diari El Punt Avui, els va aprendre dels seus pares i els va saber conservar i aplicar en les seves múltiples activitats, com a empresari i com a representant patronal.” Demà, amb motiu del primer aniversari de la mort en un assalt violent a casa seva de Jordi Comas, el president de la Federació d’Organitzacions Empresarials de Girona (FOEG), la seva família i els membres de l’associació han organitzat una missa en el seu record. La cerimònia s’oficiarà a les dotze del migdia a la catedral de Girona. Transcorregut un any del fatídic succés que va tenir lloc al número 15 del carrer Nostra Senyora del Carme de Platja d’Aro, els Mossos d’Esquadra de l’àrea d’investigació criminal continuen treballant per intentar resoldre el crim. Aquest va ser comès per tres homes encaputxats, dels quals encara no es coneix la identitat. A més de causar la mort a Comas, van lligar i amenaçar la seva dona i van saquejar la caixa forta del domicili.\nLa vídua de l’empresari, Carme Hospital, evidencia que ha estat “un any dur, molt trist i molt difícil de passar”. Confia que se n’acabin detenint els autors, tot i que reconeix que en ocasions és complicat no perdre l’esperança pel fet que des de principi del 2013 s’han perpetrat una quarantena de robatoris violents en habitatges de les comarques gironines i, almenys fins ara, no s’ha fet públic que n’hagi estat arrestat cap dels responsables. “A nivell personal, es fa molt difícil d’entendre que passi el temps i seguir sense tenir respostes. Com que el cas es manté sota secret de sumari, no puc estar al dia dels avenços de la policia. No conec els detalls de la investigació. Els Mossos segurament saben moltes coses que jo no sé. Per ells tampoc ha de ser fàcil perquè, com que els lladres anaven tapats, no els identifico les cares”, manifesta Hospital. Reafirma, no obstant això, el seu convenciment que els Mossos “alguna cosa saben”: “Deuen esperar a tenir proves sòlides; ja que suposo que no es volen equivocar.”\nUns dos mesos després de la mort de l’empresari, va transcendir que una informació va assenyalar com a possible implicat en l’assalt un home marroquí que residia al Baix Empordà, però els agents li van perdre el rastre perquè després de l’assassinat es va traslladar al Marroc. Amb relació a aquesta circumstància, però, Hospital explica que la policia no li va confirmar oficialment. Per la seva banda, el director dels serveis territorials d’Interior, Albert Ballesta, recalca que, malgrat que “a tots ens agradaria que els desenllaços de les investigacions fossin bastant més ràpids”, “hi ha casos en què passa temps i, quan potser ningú no s’ho espera, s’acaben resolent”.\nA més de la identitat dels responsables de la mort de Comas, també continua sent un misteri qui es va apropiar d’un rellotge que duia al canell en el moment de ser atacat i que els lladres homicides no es van emportar. En les diligències d’aixecament del cadàver que es van fer la matinada del 19 de novembre hi constava registrat entre els objectes personals que portava. El dimarts dia 20 al matí, però, quan el cos va entrar a l’Institut de Medicina Legal de Girona (IMLC) per a l’autòpsia, tant els especialistes forenses com els efectius dels Mossos que assistien a la diligència van constatar que no hi havia el rellotge que s’havia ressenyat en el moment de l’aixecament.\nEls membres de la FOEG subratllen que Jordi Comas era “un home bo, un home de pau i generós”, “molt popular en el seu sector” i que “defensava els legítims interessos de l’empresariat de la demarcació”: “Després d’un any, el seu record continua present entre nosaltres, així com l’empremta que va deixar a la seva estimada Costa Brava.” El president de la patronal gironina, Ernest Plana, hi afegeix que en aquest últim any no s’han fet gaire canvis a l’associació perquè Comas “era un gran comunicador i va marcar tendències”. “Gràcies a la gestió que va fer, la FOEG és coneguda a tot Catalunya, però també a l’Estat espanyol i a l’estranger. Això, ja ho tenim. Ara ens encaminem a ser un lobby de pressió davant qualsevol contingència política i social. Hem de comunicar injustícies i els criteris dels empresaris i, alhora, buscar solucions.”\nPlana admet que hi ha “un abans i un després” de la mort de Comas: “Arran dels fets delictius que s’estan produint, tant l’empresari gironí com el ciutadà en general posa més atenció i instal·la més mesures de seguretat.” Davant d’aquest problema, recorda que diversos representants de les dues patronals i les tres cambres de comerç de les comarques gironines mantenen reunions periòdiques amb la policia, en què “expressem les nostres inquietuds en temes de seguretat i servim d’intermediaris entre els empresaris i els Mossos”.\nEL TALL DEL CAMÍ DE RONDA DEL CLUB DE MAR


L'alumnat de perruqueria ha tancat aquest curs tan singular amb un comiat ben especial, us deixem el suport gràfic que han fet servir. Es pot descarregar aquí. ...\nJa hem publicat l'edició de la 14a setmana del full informatiu de l'institut Pedraforca. El podeu descarregar Full-informatiu-14a-setmana-confinamentBaixa Amb aquest full informatiu i amb la finalització de les activitats per a l'alumnat, ens acomiadam de la sèrie, que ens ha acompanyat en les darreres setmanes. ...\nAA continuació teniu el link on es pot veure una exposició virtual de Visual i Plàstica dels treballs que s'han realitzat en confinament: aquí. ...\nEl projecte FEEL THE TASTE!!!!, realitzat per alumnes del CFGS de Dietètica ha resultat guanyador en la categoria Salut, Esport i Benestar dins l'11a edició dels Premis FPemprèn, que s'han lliurat avui dia 18 de juny de 2020. ...\nL'Institut Pedraforca continuarà participant en el programa d'auxiliars de conversa en llengua anglesa el curs 2020-21. Aquesta col·laboració de l'Institut Pedraforca amb l'Ajuntament de l'Hospitalet de Llobregat, amb el suport del Departament d'Educació, permet que tot l'alumnat d'ESO del nostre centre compti amb el suport d'una...\nJa hem publicat l'edició de la 13a setmana del full informatiu de l'institut Pedraforca. El podeu descarregar Full-informatiu-13a-setmana-confinamentBaixa ...\nReflexions i cinefòrum amb l’AIS\nEns hem retrobat aquests dies després d'estar mesos i hem reflexionat sobre aquells aspectes positius i aquells aspectes negatius que tenim com a adolescents d’estar tancats tant de temps a casa amb la família. Han sortit reflexions força interessants com per exemple, trobar noves maneres...\nRETORN LLIBRES ESO\nEls propers dimecres 17 de juny i dijous 18 de juny podreu venir a l'Institut a fer la devolució dels llibres prestats per l'AMPA. Si feu el retorn de llibres aquests dos dies, tindreu preferència en el préstec del proper curs 2020/21, que farem al setembre. L'horari per...\nActuacions dins el pla d’obertura de l’Institut Pedraforca (08.06.20 i 10.06.20)\nAhir dia 10 de juny de 2020, dins el pla de desconfinament de l'Institut Pedraforca, s'hi varen portar a terme diverses activitats:Dos grups d'alumnes de 1r d'ESO es varen acostar al centre per portar a terme una activitat tutorial i per retornar a l'AMPA diversos...\nPreinscripció de Cicles formatius de grau superior 2020-2021\nPodreu trobar tota la informació envers la preinscripció de Cicles formatius de grau superior 2020-2021 aquí. ...


El portaveu de CiU al Congrés, Xavier Trias, ha titllat d'ignorant el president del govern central, José María Aznar, en resposta als retrets contra el dirigent de CiU per haver anat a les manifestacions del 15 de febrer en contra de la guerra. En declaracions a Ona Catalana, Trias s'ha afegit al secretari general del PSOE, José Luis Rodríguez Zapatero, i ha assenyalat que "no estaria gens malament" que els deixés en pau, tal com va reclamar el líder socialista.\nTrias ha recriminat a Aznar que digués ximpleries al Congrés i ha recordat que "el president del govern central mai ha anat darrere d'una pancarta". Trias ha afegit: "El problema que té Aznar és que es creu que ell és un home d'estat i a la resta ens tracta de tontets." Segons el portaveu de CiU, és "patètic i ridícul que Espanya segueixi la posició dels Estats Units". "Aznar ha decidit posar-se del costat del guanyador i diu que això ens reportarà molts beneficis", ha lamentat. En aquest sentit, Trias ha apuntat: "Aznar creu que farà història i que tots el recordarem", i ha afegit: "Sí que el recordarem, però amb una indignació total." També ha fet retrets al PSOE i ha lamentat que "caiguin contínuament en les trampes d'Aznar per l'embolic mental que tenen", en relació amb la lluita antiterrorista. "No s'adonen que Aznar està obsessionat", encara que ho ha considerat "comprensible des del punt de vista mèdic per haver estat víctima d'un atemptat". Segons Trias, el PSOE comparteix amb el PP que "estan malalts per vertebrar Espanya". "Estan com embogits per aquesta qüestió", ha assegurat. Així mateix, ha qualificat de "frivolitat" que el president del PSC, Pasqual Maragall, doni crèdit al director d'"Egunkaria", Martxelo Otamendi, en la denúncia de tortures "perquè no n'hi ha proves".


La inesperada notícia sobre les eleccions que dona esperança a Cs\nEl PP no tanca del tot la porta a una coalició amb Cs\nEl cap de files dels populars, en canvi, sí que descarta una coalició que inclogui el PSC\nRedacció 30/09/2020 09:31h\nDavant d'unes eleccions autonòmiques que, enquestes en mà, es preveuen perjudicials per als interessos de Cs, la formació que encapçala Carlos Carrizosa ha rebut aquest dimecres, 30 de setembre, una notícia que els obre una tímida escletxa d'esperança. El president del PP català, Alejandro Fernández, s'ha negat a descartar una possible coalició electoral amb la formació taronja. És cert que Fernández s'ha mostrat molt caut respecte a aquesta possibilitat, però no ha tancat del tot la porta al possible acord. «S'ha d'analitzar a fons perquè encara queden mesos», ha dit en una entrevista a La 2 de Televisió Espanyola i Ràdio 4.\nFernández ha explicat que «de vegades les coalicions electorals sumen i que, a vegades, resten» i ha posat d'exemple la fórmula independentista de JxSí que el 2015 no va aconseguir sumar més vots, però malgrat això no ha descartat entendre's amb Cs. En canvi, sí que ha estat rotund davant d'una altra opció plantejada pels taronges setmanes enrere: una triple coalició constitucionalista que agrupi Cs, el PSC i el PP. Fernández ha girat definitivament l'esquena a aquesta possibilitat assenyalant que, amb els socialistes, tenen programes econòmics i socials «radicalment diferents».\nMales perspectives electorals per a Cs, bones per al PP\nAmb tot, doncs, aquest dimecres s'ha obert un bri d'esperança per a Ciutadans. En cas de concórrer en solitari a les eleccions, i atenent totes les enquestes publicades, la formació que liderarà Carlos Carrizosa podria perdre més de la meitat dels seus diputats; gairebé dos terços segons els pronòstics més pessimistes: actualment són la primera força al Parlament amb 36 escons i es podrien quedar, amb entre 10 i 15, com a quarta força parlamentària per darrere d'ERC, JxCat i el PSC.\nUn acord electoral amb el PP podria acabar pal·liant la pèrdua de diputats de Cs. En solitari, les enquestes donen als populars entre 8 i 10 escons, recuperant-se de manera substancial de la patacada electoral del 2017, quan es van quedar amb tan sols quatre diputats al Parlament de Catalunya. Caldrà veure si les paraules d'aquest dimecres d'Alejandro Fernández obren realment la porta a parlar de la coalició o si el PP opta per aprofitar una embranzida electoral que podria, fins i tot, permetre-li fer el 'sorpasso' a Cs.\nImportant: L'avís que acaba de llançar la consellera Alba Vergés sobre la pandèmia\nEl pas essencial que han de fer totes les empreses catalanes per a pagar els ERTO\nGeneralitat de Catalunya Parlament de Catalunya Alejandro Fernández PSC Ciutadans PP


El Museu de Belles Arts de València comença les conferències sobre 'La col·lecció de pintura del museu'\n- Seran impartides pel professor Amando García del 10 d'octubre a maig de 2020\n- Repassarà els diferents estils de pintura des de l'art gòtic fins al segle XX\nEl Museu de Belles Arts de València comença el 10 d'octubre i, fins al maig de 2020, un cicle de conferències que repassaran els diferents estils de pintura que alberga el museu des de la pintura gòtica fins a la del segle XX.\nLes conferències començaran a les 17 hores els dies indicats i seran impartides per Amando García, membre de l'Associació de Professors Jubilats de la Universitat de València i de la Càtedra d'Emèrits de la Comunitat Valenciana.\nL'accés és lliure fins a completar l'aforament del saló d'actes, una vegada recollides les invitacions, que es podran retirar el mateix dia de cada sessió a partir de les 16.30 h al taulell d'entrada del museu, on es lliurarà una invitació per persona.\nAquesta nova edició de les conferències, que tenen un caràcter divulgatiu per al públic interessat, comprendran diferents períodes pictòrics que s'exposen a les sales, començant per la pintura gòtica, amb la qual s'inicia el cicle el 10 d'octubre i sobre la qual també versaran les conferències del 24 d'octubre i del 7 de novembre. Els retaules d'autors com Llorenç Saragossà, Gonçal Peris, Gherardo Starnina, Jacomart o Reixach, entre altres, seran protagonistes durant aquestes sessions.\nLa pintura renaixentista serà protagonista els dies 21 de novembre i 5 i 19 de desembre, i els autors més representatius d'aquesta època són els Hernandos, Miguel Esteve, Paolo de San Leocadio, Vicent Macip, Joan de Joanes.\nEl mes de gener (els dies 9 i 23) està dedicat a la pintura barroca i als pintors Orrente, Ribalta, Ribera, Velázquez i una nombrosa representació de pintors barrocs italians i de l'àmbit flamenc. Al febrer, els dies 6 i 20, serà el torn dels màxims representants de l'academicisme. Els Vergara, Vicente López, els Madrazo i la personalitat de Francisco de Goya.\nEl 5 i 26 de març s'impartiran les sessions de la pintura de finals del segle XIX i es tancarà el cicle els dies 23 d'abril i 7 de maig amb el segle XX, moments en què els pintors valencians com Ignasi Pinazo, Joaquim Agrasot, Garnelo i Alda, Cecili Pla, Muñoz Degrain, Joaquim Sorolla o Antoni Fillol, van marcar una tendència artística i van explorar llenguatges diversos.\nEl Museu de Belles Arts de València comença les conferències sobre 'La (...)


La qualitat a la nostra Escola — Català\nSou a: Inici / Qualitat\nLa qualitat a la nostra Escola\nAquesta pàgina presenta un recull d’informacions relacionades amb la participació de l’Escola del Treball de Barcelona en el projecte de Qualitat i Millora engegat per la Direcció General de Formació Professional.\nPodeu fer-nos arribar qualsevol comentari sobre aquest projecte.\nLa documentació necessaria per la Gestió de la Qualitat està disponible per a tot el professorat de l’Escola del Treball de Barcelona.\nLliurament del certificat ISO 9001\nEl conseller d’Educació, Ernest Maragall, va lliurar el dimars 25 de setembre de 2007 a l’Institut Escola del Treball de Barcelona el certificat internacional ISO 9001:2000 que acredita la qualitat de gestió del centre. Aquesta primera auditoria la va portar a terme l’empresa ECA. Així, el nostre centre es va convertir en el 31è centre educatiu d’FP de Catalunya que va obtenir aquesta distinció i que, per tant, va veure reconeguda la qualitat de la seva organització i dels seus mètodes de funcionament.\nL’Escola del Treball va començar els tràmits per aconseguir la certificació de qualitat l’any 2000 i ha obtingut la certificació ISO 9001 després de portar a terme un procés que, entre d’altres coses, ha suposat la informatització de totes les dades i la seva gestió telemàtica. També va suposar l’edició d’un manual de gestió, un recull dels processos, procediments i instruccions que descriuen la nostra forma de funcionar. Per constatar el que fem, s’han creat i/o modificat tot un seguit de registres i s’ha fixat un recull d’indicadors que permetran analitzar de forma sistemàtica el grau de millora que es va assolint.\nAnualment, el centre realitza dues auditories del seu sistema de gestió: una interna, cap a l’abril, i una altra externa (per empresa certificadora) al desembre.\nRenovació del certificat ISO 9001:2008\nEl dia 5 de març de 2016 l’escola va renovar el certificat UNE-EN-ISO 9001:2008 després de superar amb èxit l’auditoria de recertificació per part de l’empresa Bureau Veritas Certification.\nCertificació ISO 9001:2015\nEl dia 7 de febrer de 2018 l’escola va renovar el certificat UNE-EN-ISO 9001:2015 després de superar amb èxit l’auditoria d'adaptació a la nova norma 9001:2015.\nEl dia 4 d'abril de 2019 l’escola va renovar el certificat UNE-EN-ISO 9001:2015 després de superar amb èxit l’auditoria d'adaptació a la norma 9001:2015.\nReconeixement de l’Escola com a centre excel·lent\nDurant el curs 2008-09, la comissió de qualitat del centre començà a formar-se en el model d’excel·lència EFQM, afegint-se voluntàriament als objectius marcats pel Projecte de Qualitat i Millora Continua (PQiMC) Al curs 2009-10, després de 3 anys certificats, acumulant dades, realitzant millores, analitzant i planificant, es va considerar que era molt interessant fer una valoració del centre des de l’òptica del model EFQM, en el qual ens havien format.\nA Catalunya, els centres que participen al PQiMC han fet servir una adaptació del model EFQM realitzada per la Associació Catalana per a l’Excel·lència (QUALIcat), basada en 12 eixos que estan relacionats amb els diferents criteris del model EFQM (aquesta adaptació s’ha anomenat model e2cat).\nQUALIcat demana, per tal de poder avaluar a un centre segons el seu model (e2cat), que el centre realitzi una autoavaluació interna utilitzant un qüestionari adaptat expressament al món educatiu. També la realització d’una memòria que recull el que s’ha fet en el periode de tres o quatre cursos immediatament anteriors.\nEl centre ha de fer la memòria e2cat seguint estrictament les directrius fixades per QUALIcat i explicant:\nCom es va planificar a l’inici del període en qüestió\nCom s’ha anat executant el que s’havia planificat (desplegament)\nCom s’ha avaluat la feina feta, l’assoliment dels objectius i la revisió de la planificació inicial, com a resultes de les avaluacions realitzades.\nPer a cada eix, el centre ha d’identificar els seus punts forts i les àrees de millora.\nEl 4 d’octubre de 2010, una vegada QUALIcat va avaluar el nostre qüestionari i la nostra memòria, un equip avaluador realitzà un visita al centre on es va poder reunir amb diferents responsables que formen la comissió de qualitat i també amb algun membre del PAS, del professorat i de l’alumnat. En aquesta visita al centre, els avaluadors van voler contrastar la veracitat d’allò explicat en la memòria.\nEl resultat d’aquesta avaluació, segons el model e2cat, va ser molt positiva. Es va reconèixer l’Escola del Treball de Barcelona com a centre excel·lent, amb una puntuació de +325 punts, per sobre de la mitja dels set centres que s’han avaluat al 2010 (+300 punts) A més a més, QUALIcat proporciona un informe molt complert on indica les àrees i propostes de millora que han de servir als centres per a la millora de la seva excel·lència.\nL’11 de novembre de 2010, en el marc de l’acte d’inauguració de la 10a Jornada de Qualitat a l’Educació, el director del centre Carmelo Gómez, va recollir el diploma del Departament d’Educació i el certificat de l’Associació Catalana per l’Excel·lència (QUALIcat) en els quals es reconeix l’Institut Escola del Treball com a centre excel·lent, segons el model e2cat.\nEl director de la nostra Escola, va realitzar un discurs d’agraïment en representació dels set centres avaluats, segons el model e2cat, durant el 2010.\nLes fotografies del diferents actes de lliurament es poden veure en el següents àlbums fotogràfics:\nActe de lliurament certificat ISO 9001:2000\nActe de lliurament diplomes de reconeixement a l’excel·lència educativa\nVoleu comunicar alguna cosa a l’Escola?\nFeu-nos arribar la vostre queixa, el vostre suggeriment o la vostre felicitació cumplimentant aquest formulari:\nBústia de queixes, suggeriments i felicitacions\nSegüent: Visió »


1. Fa molts dies que no escric en aquest blog. La veritat és que he perdut la il•lusió d’escriure aquí. Els blogs instrumentals sobretot els polítics, han guanyat la partida als blogs en format dietari, on escrius a pit descobert, explicant les teves vivències i els teus dubtes, sense caretes, ni artificis. Cada vegada que ho he fet, m’han triturat a base d’e-mails condemnatoris i insultants o en escrits a diverses plataformes d’internet.\n2. Entre pràctiques d’auscultació pulmonar, entre enquestes sobre les noves elits occitanes, he pujat a Barcelona un parell de cops: per a increïbles gestions administratives universitàries exercides com si fóssim al segle passat. Sembla que la Universitat de Barcelona no és parla informàticament amb la Universitat de Lleida, ha d’ésser l’estudiant que s’ha de desplaçar per a fer unes simples gestions administratives. Totes dues són universitats públiques i totes dues de Catalunya. És increïble!.\n3. Per complicar-me més la vida, però per tenir un sou millor i estable, m’he presentat a un concurs del PAS, del Personal Administratiu i Serveis de la Universitat de Lleida (UdL). En concret, a una plaça de “Tècnic especialista en relacions internacionals”. És una plaça de personal laboral en règim de contracte laboral indefinit.\nEls que em rodegen em diuen que la plaça ja està donada. Donada potser no, però difícil d’accedir-hi sí, perquè ja en la convocatòria de manera regulada i per escrit, donen prioritat a les promocions internes i els trasllat de persones que ja treballin en la universitat pública.\nÉs un concurs en tota regla: requisits obligatoris, mèrits complementaris, entrevista i examen o prova pràctica amb temari general i especialitzat. Penso donar guerra fins al final.\nI per fer-ho ben transparent, aniré informant als meus lectors d’aquest blog de cada pas en la selecció. Des de la llista d’admesos i exclosos al concurs, passant pel Tribunal, pels criteris de valoració en cada fase i el resultat final. Serà tota una exposició pública, de com funciona una selecció a la UdL.\nPublicat per jrcc a 6:00 p. m.


El motor de coet que Elon Musk desenvolupa per anar a Mart ha passat una fita cabdal\nPrimer llançament del coet Falcon Heavy de SpaceX, l'antecessor del Super Heavy que està en fase de desenvolupament\nEl propietari de SpaceX assegura que el propulsor Raptor podrà dur una nau amb fins a 100 persones al seu interior de la Terra al planeta roig\nPrimer llançament del coet Falcon Heavy de SpaceX, l’antecessor del Super Heavy que està en fase de desenvolupament | NASA\nL’empresa privada d’exploració espacial SpaceX, dirigida pel multimilionari i president de Tesla, Elon Musk, ha arribat a un altra fita important en el desenvolupament del seu motor de coet Raptor, segons ha anunciat el mateix Musk a través de Twitter en un missatge que deia “Raptor acaba d’arribar al nivell de potència necessari per a Starship i Super Heavy”, en referència al coet i el propulsor que s’estan desenvolupant a la seva empresa. Només tres dies abans, havia explicat que SpaceX havia acabat la primera ignició de prova d’un motor Raptor a punt per volar.\nTot i que s’havien fet proves anteriors, el procés de test habitual d’un motor d’aquest tipus consisteix a posar en marxa el motor a poca potència i durant períodes de temps curts i anar augmentant totes dues variables fins que es comprova que el motor és capaç de funcionar en les condicions necessàries per aconseguir fer volar l’objecte que haurà de propulsar. En el cas del motor Raptor, està ideat per al coet Starship, que ha estat dissenyat perquè sigui un sistema de llançament totalment reutilitzable i que SpaceX vol fer servir per dur fins a 100 persones a Mart. Per a fer-ho el coet necessita, segons el mateix Musk, “un mínim de 170 tones mètriques de força”, xifra que va ser superada aquest dijous. A més, Musk també ha afirmat que, quan es faci el canvi de “combustible tebi” a criogenitzat -a temperatures extremadament baixes-, la potència del Raptor creixerà entre un 10 i un 20%.\nEl coet Raptor, el primer que SpaceX està desenvolupant que funciona fent servir metà com a combustible, està sent construit a les instal·lacions de la companyia a California, mentre que les proves de potència s’estan fent a Texas, tal com l’empresa va fer anteriorment amb els motors de coet Merlin, els propulsors dels coets Falcon. A Texas, a més, també s’està construint un prototip del coet Starship, que durant els propers mesos començarà a ser provat amb tres motors Raptor com a propulsors. La seva versió final, però, en tindrà set, mentre que el propulsor del vehicle de llançament espacial Super Heavy en farà servir 31.\nfelicitaciones !! febrer 08, 2019 | 11:46\nElon Musk , Felicitaciones !!!..........a nivel de pequeña puya... ¿y la NASA y otras agencias que hacen ?.